Brødrene Hals
Store norske leksikon,Kunst og estetikk,Film, TV og teater,Norsk film- og teaterhistorie,Institusjoner i norsk film- og teaterhistorie
Brødrene Hals var et tidligere konsertlokale i Oslo sentrum, i en bygning kjent som Brødrene Hals' Pianofabrik (se Karl Hals). Det ble innviet i 1880 med Johan Svendsen på dirigentpodiet.
Lokalet ble også utleid til andre formål, blant annet til Herman Bangs forelesninger om Hedda Gabler i 1890-årene og hans opptreden som Hamlet. Her holdt dessuten Knut Hamsun sine tre berømte foredrag om norsk litteratur i 1891.Fra 1919 til 1927 var lokalet disponert av Chat Noir. Her drev også Agnes Mowinckel sitt forsøksteater Balkongen i 1927–1928.Bygningen ble revet i 1930 for å gi plass for Continental Hotels nybygg.I en bakgård til bygningen hadde fra 1925 Kringkastingsselskapet A/S, deretter NRK, studio og kontrollrom.